Касьцёл Сьвятога Юрыя (Кейданы)

Сьвятаюр’еўскі касьцёл у Кейданах — гатычны храм Вялікага княства Літоўскага. Гісторыя Мяжа ХV—XVІ стагодзьдзяў — збудаваны пры замку Радзівілаў біржайскай лініі. Сярэдзіна XVI — прыстасаваны пад кальвінскі збор. 1655 — у касьцёле быў адслужаны малебен у гонар падпісаньня уніі ВКЛ са Швэцыяй (Кейданскай уніі). 1758 — рэканструяваны. Архітэктура Позьнегатычны касьцёл мае простую трохнефавую залявую структуру асноўнага аб’ёму, пяцігранную апсыду прэзьбітэрыя і невялікую закрыстыю з правага боку ад апсыды. На галоўным фасадзе касьцёл меў магутную чацьвярыковую вежу. Звонку сьцены касьцёла ўпрыгожваюць арнамэнты выкладзеныя перапаленай цэглай-клінкерам. Па пляне ён набліжаецца да раней збудаваных касьцёлах у Троках і Мерачы.